Up-167/05
Natisni
Opravilna št.:
Up-167/05
Datum odločitve:
14. 4. 2006
ECLI:
ECLI:SI:USRS:2006:Up.167.05
Akt:
Ustavna pritožba  zoper sklep Vrhovnega sodišča št. VIII Ips 221/2004 z dne 1. 2. 2005 v zvezi s sodbo Višjega delovnega in socialnega sodišča št. Psp 227/2004 z dne 4. 6. 2004
Izrek:
Ustavna pritožba  zoper sklep Vrhovnega sodišča št. VIII Ips 221/2004 z dne 1. 2. 2005 v zvezi s sodbo Višjega delovnega in socialnega sodišča št. Psp 227/2004 z dne 4. 6. 2004 se ne sprejme.
Evidenčni stavek:
Navedbe pritožnika, s katerimi izraža svoje nestrinjanje z odločitvijo sodišča, po vsebini pomenijo le ugovor nepravilno ugotovljenega dejanskega stanja oziroma zmotne uporabe prava. S tem pa ustavne pritožbe ne more utemeljiti.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
23. 2. 2005
Vrsta odločitve:
sklep
Vrsta rešitve:
nesprejem ustavne pritožbe
Dokument:
US25988
Dokument v PDF obliki:
Up-167-05.pdf
114 KB
Prenesite datoteko
Up-167/05-7
14. 4. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 28. marca 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba  zoper sklep Vrhovnega sodišča št. VIII Ips 221/2004 z dne 1. 2. 2005 v zvezi s sodbo Višjega delovnega in socialnega sodišča št. Psp 227/2004 z dne 4. 6. 2004 se ne sprejme.
Obrazložitev
1. Pritožnik vlaga ustavno pritožbo zato, ker se ne strinja s presojo Višjega delovnega in socialnega sodišča o začetku teka zakonitih zamudnih obresti v zvezi s prisojenim varstvenim dodatkom k pokojnini. Trdi, da je zakonite zamudne obresti zahteval že ob vložitvi tožbe dne 22. 3. 1994 in ne šele na glavni obravnavi dne 1. 7. 1999. Sodiščem in zavodu za pokojninsko in invalidsko zavarovanje očita manipulacijo z njegovimi pravicami.
2. Navedbe pritožnika, s katerimi izraža svoje nestrinjanje z odločitvijo Višjega delovnega in socialnega sodišča, po vsebini pomenijo le ugovor nepravilno ugotovljenega dejanskega stanja oziroma zmotne uporabe prava. S tem pa glede na prvi odstavek 50. člena Zakona o Ustavnem sodišču (v nadaljevanju ZUstS) ustavne pritožbe ne more utemeljiti. Ustavne pritožbe prav tako ni mogoče utemeljiti z le pavšalnim očitkom manipulacije.
3. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo, ne da bi se pri tem spuščalo v vprašanje izpolnjenosti procesnih predpostavk.
4. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan